eelnõu

NARVA LINNAVOLIKOGU

OTSUS

Narva \_\_\_\_\_\_\_\_\_\_\_\_\_ nr \_\_\_\_\_

**Narva Linnavolikogu 25.02.2021. a otsuse nr 35 „Riigihanke korraldamiseks loa andmine“ muutmine**

**1. Asjaolud ja menetluse käik**

Narva Linnavolikogu 25.02.2021. a otsusega nr 35 „Riigihanke korraldamiseks loa andmine“ anti Narva üldhariduskoolidele, sh ka Narva Eesti Gümnaasiumile, luba korraldada riigihange õpilaste toitlustamisteenuse osutajate leidmiseks 3aastase hankelepingu sõlmimisega. Narva Linnavolikogu võttis 22.04.2021. a istungil otsuse Narva Eesti Gümnaasiumi pidamise riigile üleandmise kohta alates 01.09.2021. a. Sellest tulenevalt lasub riigihanke korraldamise kohustus alates 01.09.2021. a uuel kooli pidajal. Otsusega muudetakse Narva Linnavolikogu 25.02.2021. a otsust nr 35 „Riigihanke korraldamiseks loa andmine“, tunnistades kehtetuks Narva Eesti Gümnaasiumiga seonduvad punktid 3.1.2 ja 3.3.2.

**2. Õiguslikud alused**

1. Haldusmenetluse seaduse § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes.
2. Haldusmenetluse seaduse § 68 lõike 2 alusel haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.

**3. Otsus**

Muuta Narva Linnavolikogu 25.02.2021. a otsus nr 35 „Riigihanke korraldamiseks loa andmine“, tunnistades kehtetuks otsuse punktid 3.1.2 ja 3.3.2.

**4. Rakendussätted**

1. Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.
2. Otsus jõustub seadusega sätestatud korras.

Tatjana Stolfat

Narva Linnavolikogu esimees

eelnõu

# NARVA LINNAVALITSUS

### PROTOKOLLILINE OTSUS

Narva \_\_\_.\_\_\_\_\_\_\_.2021 nr \_\_\_\_

**Narva Linnavolikogu otsuse „Narva Linnavolikogu 25.02.2021. a otsuse nr 35 „Riigihanke korraldamiseks loa andmine“ muutmine“ eelnõu esitamine**

Narva Linnavalitsus võtab vastu protokollilise otsuse:

1. Nõustuda esitatud Narva Linnavolikogu otsuse eelnõuga.
2. Volitada Narva Linnavalitsuse Kultuuriosakonna juhatajat Viktoria Lutust antud küsimust ette kandma Narva Linnavolikogu istungil.

Katri Raik

Linnapea Üllar Kaljuste

Linnasekretär